
Narva                                                                                                                                26.06.2013  nr….

Plaanimaterjali alusel munitsipaalomandisse 

antava maa piiride ja pindala kinnitamine, 

Joala tänav T5
1.  Asjaolud ja menetluse käik

30.05.2013.a võttis Vabariigi Valitsus vastu korralduse nr 246 Joala tänav T5 maaüksuse Narva linna munitsipaalomandisse andmise kohta. 
Vabariigi Valitsuse 2 juuni 2006 määruse nr 133 „Maa munitsipaalomandisse andmise kord“ §9 lõike 3 kohaselt maa omandiõigus läheb kohalikule omavalitsusele üle maa riigi maakatastris registreerimisest arvates.
Vabariigi Valitsuse 29 aprilli 1997.a. määrusega nr 88 kinnitatud Plaani- või kaardimaterjali alusel katastriüksuse moodustamise korra ja Vabariigi Valitsuse 30.05.2013.a korralduse nr 246 alusel moodustatakse katastriüksus Narva linn, Joala tänav T5.

Kuna katastriüksus moodustatakse plaanimaterjali alusel, siis tuleks kinnitada moodustatava Joala tänav T5 katastriüksuse andmed.

2.  Õiguslikud Alused
2.1 Vabariigi Valitsuse 2 juuni 2006 määruse nr 133 „Maa munitsipaalomandisse andmise kord“ § 9 lõike 1 kohaselt registreeritakse munitsipaalomandisse antud maa riigi maakatastris maa munitsipaalomandisse andmise otsuse alusel, s.o Vabariigi Valitsuse 30.05.2013 korralduse nr 246 alusel.

2.2 Vabariigi Valitsuse 29.04.1997.a määrusega nr 88 kinnitatud plaani- või kaardimaterjali alusel katastriüksuse moodustamise korra punkti 16 kohaselt kinnitatakse plaani- või kaardimaterjalil määratud piirid kohaliku omavalitsuse otsusega, kus fikseeritakse katastriüksuse number, aadress, sihtotstarve, pindala, maksustamishind, isik kelle omandisse katastriüksus läheb ning katastriüksuse moodustamise õiguslik alus viitega maareformi seaduse vastavale sättele.
2.3 Narva Linnavolikogu 24.01.2013.a otsuse nr 2 „Joala tänav T5 maaüksuse munitsipaalomandisse taotlemine ja sihtotstarbe määramine“ punkti 4.2 kohaselt moodustab Linnavalitsus katastriüksus ja kinnitab moodustatava katastriüksuse piirid ning esitab katastritoimik registreerimiseks Maa–Ameti Ida–Viru katastribüroosse. 
2.4 Maareformi seaduse § 28 lõike 2 alusel munitsipaalomandisse antakse maad, mis on vajalik kohaliku omavalitsusüksuse ülesannete täitmiseks ja arenguks.
2.5 Juhindudes Maakatastriseaduse § 20 lõigetest 5 ja 55, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Vabariigi Valitsuse 22.05.2001.a määrusest nr 179 “Maa maksustamishinna arvutamise kord” ja keskkonnaministri 30.11.2001.a määrusest nr 50 “Maa korralise hindamise tulemuste kehtestamine”.

3.  otsus
Kinnitada Joala tänav T5 plaanimaterjali alusel moodustatava katastriüksuse piirid ning järgmised andmed:
3.1 katastriüksuse number 165, katastrikaardi number: 65.834; 

3.2 katastriüksuse sihtotstarve: transpordimaa (007; L);

3.3 katastriüksuse pindala: 6014 m2, sellest ehitise alune maa: 1356 m2;
3.4 katastriüksuse maksustamishind: 1540 (Üks tuhat viissada nelikümmend) eurot;
3.5 maa omanik: Narva linn.

4.Rakendussätted
4.1 Käesolev korraldus jõustub teatavakstegemisest.

4.2 Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

